pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ออมสิน มอบของขวัญปีใหม่ 2565 ให้ลูกค้าทั้งคนกู้คนฝาก กู้ดีมีวินัย รับ 500 บาท ฝากสลากดิจิทัลลุ้นรับรางวัลพิเศษกว่า 20 ล้านบาท
วันพุธที่ 22 ธันวาคม 2564
ออมสิน มอบของขวัญปีใหม่ 2565 ให้ลูกค้าทั้งคนกู้คนฝาก กู้ดีมีวินัย รับ 500 บาท ฝากสลากดิจิทัลลุ้นรับรางวัลพิเศษกว่า 20 ล้านบาท
ธนาคารออมสิน ดทํามาตรการ "ของขวัญปีใหม่ 2565" มอบให้ทั้งลูกค้าเงินกู้และลูกค้าเงินฝาก ในส่วนของลูกค้าเงินกู้ มอบของขวัญผ่านโครงการ “วินัยดีมีเงิน” สําหรับลูกค้าสินเชื่อเดิมที่มีวงเงินกู้ไม่เกิน 2 แสนบาท มีประวัติการชําระหนี้ดีติดต่อกันไม่น้อยกว่า 3 ปี
นายวิทัย รัตนากร ผู้อํานวยการธนาคารออมสิน เปิดเผยว่า ตามที่ พลเอกประยุทธ์ จันทร์โอชา นายกรัฐมนตรี ได้มอบหมายให้ทุกกระทรวงจัดของขวัญปีใหม่ 2565 ให้กับลูกค้า โดย ธนาคารออมสิน ภายใต้สังกัดกระทรวงการคลัง ได้จัดทํามาตรการ "ของขวัญปีใหม่ 2565" มอบให้ทั้งลูกค้าเงินกู้และลูกค้าเงินฝาก ในส่วนของลูกค้าเงินกู้ มอบของขวัญผ่านโครงการ “วินัยดีมีเงิน” สําหรับลูกค้าสินเชื่อเดิมที่มีวงเงินกู้ไม่เกิน 2 แสนบาท มีประวัติการชําระหนี้ดีติดต่อกันไม่น้อยกว่า 3 ปี มีสถานะหนี้ปกติ(ค้างชําระไม่เกิน 30 วัน) ไม่เคยปรับปรุงโครงสร้างหนี้หรือประวัติการตัดหนี้สูญ จะได้รับเงินคืนเข้าบัญชีเป็นเงิน 500 บาท โดยธนาคารจะแจ้งสิทธิให้ลูกค้าที่มีคุณสมบัติดังกล่าวทราบทาง MyMo และขอให้กดรับสิทธิภายในวันที่ 25 ธันวาคม 2564 โดยธนาคารจะโอนเงินเข้าบัญชีภายในวันที่ 31 ธันวาคม 2564
ส่วนของขวัญปีใหม่สําหรับลูกค้าเงินฝาก ธนาคารได้จัดแคมเปญส่งเสริมการออม สําหรับผู้ฝากสลากออมสินดิจิทัล 1 ปี โดยเพิ่มรางวัลพิเศษ 1 ล้านบาท จํานวน 20 รางวัล รวมเป็นเงิน 20 ล้านบาท ผ่านโครงการ “สลากออมสินดิจิทัล 1 ปี ฉลองปีใหม่ 2565” ทั้งนี้จะต้องเป็นผู้ฝากสลากออมสินดิจิทัล 1 ปี ตั้งแต่วันที่ 17 ธันวาคม 2564 ถึงวันที่ 15 มีนาคม 2565 กําหนดออกรางวัลจํานวน 2 ครั้ง (ครั้งที่ 1 วันที่ 16 มีนาคม 2565 จํานวน 10 รางวัล ครั้งที่ 2 วันที่ 16 เมษายน 2565 จํานวน 10 รางวัล) สลากออมสินดิจิทัล 1 ปี รับฝากหน่วยละ 20 บาท ไม่จํากัดวงเงินฝากต่อราย มีสิทธิลุ้นถูกรางวัลทุกเดือนเป็นเวลา 12 เดือน รางวัลที่ 1 มูลค่ารางวัล 3 ล้านบาท และรางวัลอื่น ๆ อีกมากมาย โดยเงินรางวัลไม่เสียภาษี
รัฐบาลไทย-ข่าวทำเนียบรัฐบาล-WHO รับรองวัคซีน “ซิโนแวค” สำหรับใช้งานในภาวะฉุกเฉิน
วันจันทร์ที่ 28 มิถุนายน 2564
WHO รับรองวัคซีน “ซิโนแวค” สําหรับใช้งานในภาวะฉุกเฉิน
วันอังคารที่ 8  มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
องค์การอนามัยโลก หรือ WHO ออกประกาศให้การรับรองวัคซีนโควิด-19 ที่ผลิตโดยบริษัท ซิโนแวค ไบโอเทค จากประเทศจีน เป็นวัคซีนที่สามารถใช้ในกรณีฉุกเฉินได้แล้ว เพื่อรับประกันว่าวัคซีนชนิดนี้มีความปลอดภัย และเป็นไปตามมาตรฐานสากล โดยองค์การอนามัยโลก แนะนําให้ใช้วัคซีนนี้กับผู้ใหญ่อายุ 18 ปีขึ้นไป จํานวน 2 โดส ในเวลาห่างกัน 2 - 4 สัปดาห์ ซึ่งข้อมูลเบื้องต้น พบว่า ประสิทธิภาพของวัคซีนซิโนแวคสามารถป้องกันโรคที่แสดงอาการได้ ร้อยละ 51 และป้องกันอาการป่วยหนักและเสียชีวิตจากโรคโควิด-19 ได้ ร้อยละ 100 และยังจัดเก็บได้ง่าย จึงนับเป็นวัคซีนลําดับที่ 8 ที่ได้รับการอนุมัติกรณีฉุกเฉินจากองค์การอนามัยโลก
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสการสัมมนาการดำเนินการสมาชิกวุฒิสภาพบประชาชน ประจำปีงบประมาณ พ.ศ. 2564
วันพุธที่ 29 กันยายน 2564
คํากล่าว พลเอก ประยุทธ์ จันทร์โอชา นายกรัฐมนตรี  เนื่องในโอกาสการสัมมนาการดําเนินการสมาชิกวุฒิสภาพบประชาชน ประจําปีงบประมาณ พ.ศ. 2564
คํากล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสการสัมมนาการดําเนินการสมาชิกวุฒิสภาพบประชาชน ประจําปีงบประมาณ พ.ศ. 2564 วันที่ 29 กันยายน 2564 เวลา 09.30 น.
ท่านประธานวุฒิสภา
ท่านรองประธานวุฒิสภา
สมาชิกวุฒิสภา
ท่านรัฐมนตรีว่าการกระทรวงมหาดไทย
ผู้บริหารส่วนราชการ
ผู้แทนภาคประชาชนทุกท่าน
ผมมีความยินดีเป็นอย่างยิ่งที่ได้รับเกียรติในการกล่าวปราศรัยในโอกาสการสัมมานาการดําเนินการสมาชิกวุฒิสภาพบประชาชน ประจําปีงบประมาณ พ.ศ. 2564 ในวันนี้ และผมขอขอบคุณวุฒิสภาที่ได้มีการจัดทําโครงการอย่างต่อเนื่องเป็นปีที่ 2
การแก้ไขปัญหาความเดือดร้อนของพี่น้องประชาชนถือเป็นภารกิจสําคัญของรัฐบาล ซึ่งที่ผ่านมาแม้จะมีกลไกต่าง ๆ ของรัฐในการแก้ไขช่วยเหลือปัญหาให้แก่ประชาชนแล้ว แต่ก็ไม่อาจจะครอบคลุมปัญหาความเดือดร้อนของประชาชนได้ทั้งหมด ดังนั้น การที่สมาชิกวุฒิสภาได้เข้ามามีส่วนร่วมในการรับฟังปัญหาอุปสรรคของประชาชนร่วมกับส่วนราชการที่เกี่ยวข้อง จึงถือเป็นการสร้างคุณประโยชน์ให้แก่ประเทศชาติอีกทางหนึ่ง และถือเป็นจุดร่วมระหว่างฝ่ายบริหารและฝ่ายนิติบัญญัติ คือ การสร้างความผาสุกให้เกิดขึ้นแก่ประชาชน
ทั้งนี้ ผมหวังเป็นอย่างยิ่งว่าวุฒิสภาจะยังคงดําเนินโครงการดังกล่าวอย่างต่อเนื่อง และขอให้หน่วยงานของรัฐให้ความร่วมมืออย่างเต็มกําลังความสามารถ เพื่อร่วมกันแก้ไขปัญหาอุปสรรคให้ประชาชน เพื่อให้ประเทศชาติก้าวไปข้างหน้าอย่างมั่นคง มั่งคั่งและยั่งยืนสืบไป
ในโอกาสนี้ ผมขออาราธนาคุณพระศรีรัตนตรัย และสิ่งศักดิ์สิทธิ์ที่ทุกท่านเคารพนับถือ อีกทั้ง เดชะพระบารมีของพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี โปรดดลบันดาลประทานพรให้สมาชิกวุฒิสภา เจ้าหน้าที่ผู้มีส่วนเกี่ยวข้อง และพี่น้องประชาชนทุกท่าน ประสบแต่ความสุข ความเจริญ มีกําลังกาย กําลังใจที่เข้มแข็ง และขอให้การจัดงานสัมมนาในวันนี้ประสพผลสําเร็จตามเจตจํานงค์ทุกประการ
สวัสดีครับ
----------------
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ผลักดันไทยเป็นฮับโลจิสติกส์ทางน้ำของภูมิภาค สั่งการเร่งศึกษา ความเป็นไปได้ – ความคุ้มค่าในการตั้งบริษัท สายการเดินเรือแห่งชาติ
วันอาทิตย์ที่ 19 ธันวาคม 2564
โฆษกรัฐบาลเผย “นายกฯ” ผลักดันไทยเป็นฮับโลจิสติกส์ทางน้ําของภูมิภาค สั่งการเร่งศึกษา ความเป็นไปได้ – ความคุ้มค่าในการตั้งบริษัท สายการเดินเรือแห่งชาติ
โฆษกรัฐบาลเผย “นายกฯ” ผลักดันไทยเป็นฮับโลจิสติกส์ทางน้ําของภูมิภาค สั่งการเร่งศึกษา ความเป็นไปได้ – ความคุ้มค่าในการตั้งบริษัท สายการเดินเรือแห่งชาติ เตรียมเปิดให้บริการเดินเรือ Domestic คาดสามารถเริ่ม ก.ย. 65
(19 ธ.ค. 64)นายธนกร วังบุญคงชนะ โฆษกประจําสํานักนายกรัฐมนตรี เปิดเผยความคืบหน้า การตั้งบริษัท สายการเดินเรือแห่งชาติ เชื่อมอ่าวไทย-อันดามัน ซึ่ง พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งเร่งศึกษาความเหมาะสมและความเป็นไปได้ตลอดจนความคุ้มค่าในการจัดตั้งสายการเดินเรือแห่งชาติ สอดคล้องการเชื่อมโยงตะวันออกสู่ภาคใต้ ระหว่างอ่าวไทยกับอันดามัน (Land Bridge) ตามนโยบายพลเอก ประยุทธ์ จันทร์โอชา ที่ต้องการเพิ่มขีดความสามารถขนส่ง ลดการพึ่งพากองเรือต่างชาติ และส่งเสริมให้ไทยมีระบบโลจิสติกส์ที่สมบูรณ์ ครบวงจรมากยิ่งขึ้น โดยคณะทํางานเตรียมการจัดตั้งบริษัท สายการเดินเรือแห่งชาติ จํากัด มีนายอธิรัฐ รัตนเศรษฐ รัฐมนตรีช่วยว่าการกระทรวงคมนาคมเป็นประธาน อยู่ในระหว่างขั้นตอนการเตรียมลงนามจ้างศึกษา ซึ่งคาดว่าการท่าเรือแห่งประเทศไทย (กทท.) จะลงนามในสัญญาจ้างศึกษาในเดือน ม.ค.2565 และจะศึกษาแล้วเสร็จในเดือน พ.ค.2565 ก่อนเสนอคณะรัฐมนตรี (ครม.) ในเดือน ก.ย. 2565 และเริ่มให้บริการเดินเรือ Domestic ทั้งนี้เป็นไปตามแผนการดําเนินงาน (Action Plan) เพื่อเตรียมการจัดตั้งสายการเดินเรือแห่งชาติ โดยให้เร่งดําเนินการให้แล้วเสร็จภายใน 1 ปี
โฆษกประจําสํานักนายกรัฐมนตรี กล่าวต่อว่า ล่าสุด คณะทํางานฯ ได้ลงสํารวจศักยภาพและความเป็นไปได้ในการเดินเรือในอ่าวไทย (Domestic Marine Line) และประชุมเชิงปฏิบัติการกับผู้ที่เกี่ยวข้องใน 5 จังหวัดภาคใต้ ได้แก่ ประจวบคีรีขันธ์ ชุมพร สุราษฏร์ธานี นครศรีธรรมราช และสงขลา เมื่อวันที่ 9 ธ.ค. 2564 ที่ผ่านมา และยังได้ลงพื้นที่ดูการขนส่งสินค้าในอ่าวไทยที่ท่าเรือจุกเสม็ด ชลบุรี พร้อมมอบแนวทาง 2 เส้นทาง ได้แก่ 1) ในประเทศ (เน้นร่วมมือกับเอกชน พัฒนาโครงสร้างพื้นฐานท่าเทียบเรือให้เป็นระบบ Automation และการอนุญาตทางระเบียบกฎหมายต่างๆ) 2)ระหว่างประเทศ (ขนส่งทางฝั่งตะวันออก และตะวันตก) โดยให้กรมเจ้าท่า และ กทท. ศึกษาถึงการสนับสนุนเอกชนในด้านสิทธิประโยชน์ เพื่อจูงใจผู้ประกอบการเดินเรือชักธงไทยมากขึ้น
“นายกรัฐมนตรีมีนโยบายเพิ่มขีดความสามารถขนส่งทางน้ําของไทย ลดการพึ่งพาเรือต่างชาติ ลดต้นทุนการขนส่ง ลดการขาดดุลค่าระวางและเสริมศักยภาพการแข่งขันให้กับเรือไทย ขณะเดียวกันก็ส่งเสริมการพัฒนากองเรือไทยและอุตสาหกรรมต่อเนื่อง เช่น อู่ซ่อมเรือ อู่ต่อเรือ เป็นต้น และยังพัฒนาบุคลากรด้านพาณิชย์นาวีให้มีคุณภาพมากขึ้น ขยายขีดความสามารถในการให้บริการขนส่งทางทะเลเพิ่มขึ้นนอกเหนือจากเดิมที่ให้บริการท่าเทียบเรือ เพื่อผลักดันให้ไทยเป็นศูนย์กลาง (ฮับ) ทางโลจิสติกส์ทางน้ํา ตลอดจนสนับสนุนการขนส่งสินค้านําเข้าส่งออกทางทะเลไทยให้มีความมั่นคงและมีเสถียรภาพมากขึ้น” นายธนกร กล่าว
รัฐบาลไทย-ข่าวทำเนียบรัฐบาล-6 กลุ่มอาชีพ ที่สามารถเดินทางช่วง 'เคอร์ฟิว' ได้
วันจันทร์ที่ 12 กรกฎาคม 2564
6 กลุ่มอาชีพ ที่สามารถเดินทางช่วง 'เคอร์ฟิว' ได้
....
เปิดรายละเอียด 6 กลุ่มยกเว้น ที่สามารถเดินทางออกนอกบ้านในช่วงเวลาเคอร์ฟิว ตั้งแต่เวลา 21.00 - 04.00 น. ของวันรุ่งขึ้น ในพื้นที่ควบคุมสูงสุดและเข้มงวด 10 จังหวัด ประกอบด้วย กรุงเทพฯ นครปฐม นนทบุรี ปทุมธานี สมุทรปราการ สมุทรสาคร และจังหวัดชายแดนใต้ ได้แก่ นราธิวาส ปัตตานี ยะลา สงขลา โดยมีระยะเวลา 14 วัน ตั้งแต่วันที่ 12 ก.ค. 64 เป็นต้นไป
.
1) ด้านสาธารณสุข ได้แก่ ผู้ป่วยที่ต้องไปพบแพทย์เพื่อรักษา และเจ้าหน้าที่ที่ต้องปฏิบัติงานด้านสาธารณสุข
2) การขนส่งสินค้าเพื่อประชาชน ได้แก่ ผู้ขนส่งอาหาร ยา เวชภัณฑ์ เครื่องมือแพทย์ สินค้าอุปโภคบริโภค ผลผลิตทางการเกษตร น้ํามันเชื้อเพลิง ไปรษณีย์ พัสดุภัณฑ์ สิ่งพิมพ์ สินค้าเพื่อการส่งออกหรือนําเข้า
3) การขนส่งหรือขนย้ายประชาชน ได้แก่ ผู้ปฏิบัติงานขนส่งสาธารณะ ผู้ขนส่งและผู้เดินทางมาจากหรือไปยังท่าอากาศยานหรือสถานีขนส่ง ผู้ที่เดินทางไปยังที่ศูนย์พักคอยรอการส่งตัวเพื่อรับการรักษาโรค ผู้โดยสารและผู้เกี่ยวข้องที่จําเป็นต้องเดินทางข้ามเขตพื้นที่จังหวัด
4) การให้บริการหรืออํานวยความสะดวกแก่ประชาชน ได้แก่ ผู้ให้ความช่วยเหลือกลุ่มเปราะบาง หรือผู้ประสบภัย ผู้ให้บริการขนส่งสินค้าและอาหาร ผู้ซ่อมบํารุงระบบสาธารณูปโภค ผู้จัดเก็บและกําจัดขยะมูลฝอย ผู้บริการซ่อมแซมอุปกรณ์สื่อสารโทรคมนาคม งานกู้ภัย การประกันภัย ผู้ต้องดําเนินงานกรณีเกิดอุบัติเหตุ หรือต้องติดต่อกับเจ้าหน้าที่ฝ่ายปกครอง พนักงานสอบสวน หรือพนักงานเจ้าหน้าที่
5) การประกอบอาชีพที่จําเป็น ได้แก่ ผู้ปฏิบัติงานตามรอบเวลา กะ หรือการทํางานตามผลัดเปลี่ยนเวรยาม ผู้ทํางานในโรงงาน งานก่อสร้าง งานบํารุงรักษาที่ได้รับอนุญาตให้ดําเนินงานได้ งานรักษาความปลอดภัย งานด้านเกษตรกรรม ประมง ปศุสัตว์ หรือการตรวจรักษาสัตว์
6) กรณีจําเป็นอื่นๆ ที่ได้รับอนุญาตเป็นการเฉพาะรายจากพนักงานเจ้าหน้าที่
.
ซึ่งผู้เดินทางจะต้องแสดงบัตรประจําตัวประชาชนหรือบัตรแสดงตนอย่างอื่น และเอกสารรับรองความจําเป็น เอกสารเกี่ยวกับสินค้า บริการ การเดินทางหรือหลักฐานอื่น ๆ ต่อพนักงานเจ้าหน้าที่ และปฏิบัติตามมาตรการป้องกันโรคที่อย่างเคร่งครัด
.
ดาวน์โหลดเอกสารรับรองการออกนอกเคหสถาน ได้ที่ลิงก์นี้bit.ly/3xyiaNY
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลโดยกระทรวงวัฒนธรรม จับมือภาคีเครือข่ายทางวัฒนธรรม จัดงาน “ใต้ร่มพระบารมี ๒๔๐ ปี กรุงรัตนโกสินทร์”
วันเสาร์ที่ 9 เมษายน 2565
รัฐบาลโดยกระทรวงวัฒนธรรม จับมือภาคีเครือข่ายทางวัฒนธรรม จัดงาน “ใต้ร่มพระบารมี ๒๔๐ ปี กรุงรัตนโกสินทร์”
รัฐบาลโดยกระทรวงวัฒนธรรม จับมือภาคีเครือข่ายทางวัฒนธรรม จัดงาน “ใต้ร่มพระบารมี ๒๔๐ ปี กรุงรัตนโกสินทร์”
รัฐบาลโดยกระทรวงวัฒนธรรม จับมือภาคีเครือข่ายทางวัฒนธรรม จัดงาน “ใต้ร่มพระบารมี ๒๔๐ ปี กรุงรัตนโกสินทร์” เพื่อน้อมรําลึกในพระมหากรุณาธิคุณและเทิดพระเกียรติพระมหากษัตริย์ไทยแห่งราชวงศ์จักรี เที่ยวชมวัง พิพิธภัณฑ์ เข้าวัดไหว้พระขอพรเสริมสิริมงคล เรียนรู้สืบสานมรดกศิลปวัฒนธรรมของชาติ รอบเกาะรัตนโกสินทร์ ระหว่างวันที่ ๒๐ - ๒๔ เมษายน นี้
รัฐบาลไทย-ข่าวทำเนียบรัฐบาล-​รัฐบาลห่วงชาวสวนเร่งขายทุเรียนอ่อนด้อยคุณภาพ ก.เกษตรจัดทัพตรวจสอบคุณภาพ ข่าวดี! จีนอนุญาตเพิ่มอีก 4 ล้งไทย
วันเสาร์ที่ 9 เมษายน 2565
​รัฐบาลห่วงชาวสวนเร่งขายทุเรียนอ่อนด้อยคุณภาพ ก.เกษตรจัดทัพตรวจสอบคุณภาพ ข่าวดี! จีนอนุญาตเพิ่มอีก 4 ล้งไทย
​รัฐบาลห่วงชาวสวนเร่งขายทุเรียนอ่อนด้อยคุณภาพ ก.เกษตรจัดทัพตรวจสอบคุณภาพ ข่าวดี! จีนอนุญาตเพิ่มอีก 4 ล้งไทย
วันนี้ 9 เม.ย. 65 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ในช่วงฤดูผลไม้นี้ รัฐบาลได้เตรียมแผนกระจายผลผลิตและการจัดหาช่องทางการตลาดไว้แล้ว เป็นความร่วมมือของทุกภาคส่วน ขณะที่พลเอก ประยุทธ์ จันทร์โอชา นายกรัฐมนตรีมีความกังวลในเรื่องการเร่งตัดทุเรียนอ่อนออกขายในช่วงนี้ เพราะเป็นต้นฤดู ผลผลิตออกสู่ตลาดยังมีปริมาณน้อย มียอดสั่งซื้อล่วงหน้าผ่านพ่อค้าคนกลางและล้งจํานวนมาก ทําให้มีราคาแพง จึงอาจทําให้ชาวสวนเกิดแรงจูงใจรีบตัดทุเรียนออกขายเพื่อทํากําไร ทั้งที่ยังไม่ครบอายุการเก็บเกี่ยว ส่งผลต่อคุณภาพและความน่าเชื่อถือต่อทุเรียนไทย โดยนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ได้สั่งการหน่วยงานที่เกี่ยวข้องให้เข้มงวดตรวจสอบคุณภาพของทุเรียนก่อนนําออกมาจําหน่ายแก่ผู้บริโภค สํานักงานเกษตรจังหวัดตั้งชุดเฉพาะกิจสกัดกั้นทุเรียนอ่อนในจังหวัดแหล่งผลิตที่สําคัญ
รมต.ว่าการกระทรวงเกษตรฯ ยังได้เน้นย้ําว่า การตัดทุเรียนอ่อนออกจําหน่าย ทั้งเกษตรกรผู้ปลูกและพ่อค้าคนกลางจะมีความผิดตามกฎหมายตามประมวลกฎหมายอาญามาตรา 271 ผู้ใดขายของโดยหลอกลวงด้วยประการใดๆ ให้ผู้ซื้อหลงเชื่อในแหล่งกําเนิด สภาพ คุณภาพ หรือปริมาณแห่งของนั้นอันเป็นเท็จ ต้องระวางโทษจําคุกไม่เกิน 3 ปี หรือปรับไม่เกิน 6,000 บาท หรือทั้งจําทั้งปรับ และ พ.ร.บ.คุ้มครองผู้บริโภค พ.ศ. 2522 มาตรา 47 ผู้ใดโดยเจตนาก่อให้เกิดความเข้าใจผิดในแหล่งกําเนิด สภาพ คุณภาพ ปริมาณ หรือสาระสําคัญประการอื่นอันเกี่ยวกับสินค้าหรือบริการไม่ว่าจะเป็นของตนเอง หรือผู้อื่น ต้องระวางโทษจําคุกไม่เกิน 6 เดือน หรือปรับไม่เกิน 5 หมื่นบาท หรือทั้งจําทั้งปรับ
นางสาวรัชดาฯ กล่าวเพิ่มเติมถึงเรื่องการยอมรับมาตรฐานสินค้าผลไม้ไทยส่งไปจีน ขณะนี้ ทางสํานักงานศุลกากรแห่งสาธารณรัฐประชาชนจีน (General Administration of China Customs: GACC) พอใจกับระบบ GMP Plus ของกรมวิชาการเกษตร โดยให้ไทยผ่านการตรวจประเมินโรงคัดบรรจุผลไม้ส่งออกไปจีนเพิ่มเติม อีกจํานวน 4 โรงคัดบรรจุ ซึ่งผู้ประกอบการไทยมีการดําเนินงานที่ดี ปฏิบัติตามคําแนะนําฝ่ายจีน ภายใต้มาตราการป้องการโรคโควิดของ WHO และ FAO ถือเป็นการบูรณาการความร่วมมือที่ดีระหว่างราชการ เอกชน และเกษตรกร
"นายกรัฐมนตรีติดตามสถานการณ์การผลิตสินค้าและการบริหารสินค้าเกษตรอย่างใกล้ชิด โดยเฉพาะการติดตามแก้ไขปัญหาจากสถานการณ์โควิด-19 ที่ผ่านมาได้รับรายงานอย่างต่อเนื่องถึงการเตรียมมาตรการรองรับ การวางแผนกระจายผลผลิต และการจัดหาช่องทางการตลาด เพื่อช่วยเหลือเกษตรกรโดยเร่งด่วน พร้อมกันนี้ นายกรัฐมนตรีได้ขอบคุณทูตเกษตร และเจ้าหน้าที่ที่เกี่ยวข้องทุกท่าน ที่ช่วยกันแนะนําผู้ประกอบการ ให้ปฎิบัติตามคําแนะคําของฝ่ายจีน จนผ่านการตรวจประเมินสามารถส่งออกผลไม้ไปประเทศจีนได้สําเร็จ ขอให้ทุกคนช่วยกันรักษาคุณภาพของผลไม้ให้ได้มาตรฐาน เพื่อต่อยอดการส่งออกไปยังประเทศอื่นๆ เพิ่มมากยิ่ง อันจะส่งผลดีต่อตลาดการค้าของไทย เพิ่มคุณค่า สร้างรายได้เข้าประเทศ ขออย่าฉวยโอกาสเห็นแก่ผลประโยชน์ระยะสั้น ทําลายความน่าเชื่อถือที่ทุกคนใช้เวลาร่วมกันสร้างขึ้นมา" นางสาวรัชดาฯ เน้นย้ํา
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ สั่งเร่งติดตามผู้กระทำผิดมาลงโทษ กรณีกราดยิง จ.อุบลราชธานี ส่งผลผู้บริสุทธิ์ได้รับบาดเจ็บ-เสียชีวิต กำชับเข้มงวดการควบคุมอาวุธปืนในที่สาธารณะ
วันพฤหัสบดีที่ 4 สิงหาคม 2565
โฆษกรัฐบาลเผย นายกฯ สั่งเร่งติดตามผู้กระทําผิดมาลงโทษ กรณีกราดยิง จ.อุบลราชธานี ส่งผลผู้บริสุทธิ์ได้รับบาดเจ็บ-เสียชีวิต  กําชับเข้มงวดการควบคุมอาวุธปืนในที่สาธารณะ
โฆษกรัฐบาลเผย นายกฯ สั่งเร่งติดตามผู้กระทําผิดมาลงโทษ กรณีกราดยิง จ.อุบลราชธานี ส่งผลผู้บริสุทธิ์ได้รับบาดเจ็บ-เสียชีวิต  กําชับเข้มงวดการควบคุมอาวุธปืนในที่สาธารณะ ไม่ให้เกิดเหตุการณ์ลักษณะเช่นนี้อีก ขณะที่ ผบ.ตร. บินด่วนลงพื้นที่ จ. อุบลราชธานี แล้ว
วันนี้ (4 สิงหาคม 2565) นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีเหตุมีกลุ่มวัยรุ่นทะเลาะกันและมีการใช้อาวุธทั้งปืนสั้นและปืนยาวกราดยิงกันในลานจอดรถตลาดนิกรธานี บริเวณลานร้านบันเทิง ถ.ชยางกูร ต.ในเมือง อ.เมืองอุบลราชธานี จ.อุบลราชธานี จนส่งผลทําให้มีผู้เสียชีวิต 2 ราย และผู้โดนลูกหลงบาดเจ็บอีกหลายราย ถือเป็นการกระทําและเป็นพฤติกรรมที่อุกอาจ ทําให้ผู้อื่นได้รับความเดือดร้อน ซึ่งสังคมโดยเฉพาะในสื่อโลกออนไลน์ให้ความสนใจอย่างมาก ซึ่งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งการพล.ต.อ. สุวัฒน์ แจ้งยอดสุข ผู้บัญชาการตําราจแห่งชาติ และเจ้าหน้าที่ตํารวจ ลงพื้นที่เร่งติดตามผู้กระทําผิดมาลงโทษ โดยคํานึงถึงพยานหลักฐานคดีเก่า ๆ พิจารณาร่วมด้วย ซึ่งขณะนี้สามารถจับผู้กระทําผิดได้ 1 รายแล้ว พร้อมฝากเตือนไปยังเด็กและเยาวชนให้ใช้สติและคิดให้รอบคอบในการใช้ชีวิต ขณะที่พ่อแม่ควรเอาใจใส่ดูแลบุตรหลานและเด็กในปกครองของตนเองอย่างใกล้ชิดเพื่อป้องกันไม่ให้เข้าไปเกี่ยวข้อง หรือกระทําการที่ไม่ถูกต้องและผิดกฎหมาย ที่จะทําให้เกิดความเดือดร้อนมาสู่ตนเอง ครอบครัวและผู้อื่น ซึ่งขณะนี้ ผบ.ตร. ได้บินด่วนลงพื้นที่จังหวัดอุบลราชธานีแล้ว
“นายกรัฐมนตรียังกําชับให้เจ้าหน้าที่ตํารวจในพื้นที่และฝ่ายปกครอง ดําเนินการอย่างเด็ดขาด โดยเฉพาะการควบคุมอาวุธปืนในที่สาธารณะ เพราะพฤติกรรมและการใช้อาวุธปืนในที่สาธารณะถือว่ามีความผิดตามกฎหมาย รวมทั้งมีการกวดขันและดูแลอย่างเข้มงวดไม่ให้เหตุการณ์ ที่ส่งผลกระทบต่อประชาชนทั่วไปได้รับความเดือดร้อน สูญเสียทั้งชีวิตและทรัพย์สิน ในลักษณะดังกล่าวเกิดขึ้นอีก” โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-​รองนายกฯ นายวิษณุฯ หารือ เอกอัครราชทูตตุรกีพร้อมร่วมมือเดินหน้าความสัมพันธ์ให้แนบแน่นและหลากหลายยิ่งขึ้น
วันอังคารที่ 23 พฤศจิกายน 2564
​รองนายกฯ นายวิษณุฯ หารือ เอกอัครราชทูตตุรกีพร้อมร่วมมือเดินหน้าความสัมพันธ์ให้แนบแน่นและหลากหลายยิ่งขึ้น
​รองนายกฯ นายวิษณุฯ หารือ เอกอัครราชทูตตุรกีพร้อมร่วมมือเดินหน้าความสัมพันธ์ให้แนบแน่นและหลากหลายยิ่งขึ้น
วันนี้ (23 พฤศจิกายน 2564) เวลา 14.30 น. ณ ห้องรับรอง 1 ตึกบัญชาการ 1 ทําเนียบรัฐบาล นางแซรัป แอร์ซอย (H.E. Mrs. Serap Ersoy) เอกอัครราชทูตสาธารณรัฐตุรกีประจําประเทศไทย เข้าเยี่ยมคารวะ นายวิษณุ เครืองาม รองนายกรัฐมนตรี เนื่องในโอกาสเข้ารับหน้าที่ สรุปสาระสําคัญการหารือ ดังนี้
รองนายกรัฐมนตรีแสดงความยินดีกับเอกอัครราชทูตฯ ที่ได้ปฏิบัติหน้าที่ที่ประเทศไทย รัฐบาลไทยพร้อมให้ความร่วมมือในการดําเนินภารกิจเพื่อประสานความสัมพันธ์ของทั้งสองประเทศให้ก้าวหน้า ซึ่งจากการเข้าเยี่ยมคารวะนายกรัฐมนตรีทราบว่า เป็นความตั้งใจของพลเอก ประยุทธ์ จันทร์โอชา นายกรัฐมนตรีและของเอกอัครราชทูตฯ ที่จะเพิ่มพูน ความสัมพันธ์ไทย-ตุรกีให้แนบแน่น และหลากหลายยิ่งขึ้น และขออวยพรให้ เอกอัครราชทูตฯ ประสบความสําเร็จในการปฏิบัติหน้าที่ที่ประเทศไทย
เอกอัครราชทูตยินดีที่ได้หารือกับรองนายกรัฐมนตรี ประทับใจในการหารือกับนายกรัฐมนตรีเมื่อต้นเดือนพฤศจิกายน เป็นการหารือที่มีประโยชน์ ได้แลกเปลี่ยนความรู้ และรับฟังวิสัยทัศน์นายกรัฐมนตรี เชื่อมั่นว่าการดํารงตําแหน่งในประเทศไทยจะสร้างประโยชน์ให้กับประเทศและประชาชนไทยและตุรกี เป็นอย่างมาก ทั้งนี้ ขอให้ทั้งสองประเทศใช้ประโยชน์จากจุดเด่นที่มีความคล้ายคลึงกัน เช่น ทําเลที่ตั้งในจุดยุทธศาสตร์ของภูมิภาค มีกลุ่มชนชั้นกลางที่มีกําลังซื้อ และความเป็นสังคมพหุวัฒนธรรม เพื่อขยายความร่วมมือระหว่างกันให้เพิ่มมากขึ้น ซึ่งสอดคล้องกับนโยบาย Asia Anew ของตุรกี ที่ให้ความสําคัญกับภูมิภาคเอเชีย
ทั้งสองฝ่ายได้แลกเปลี่ยนความคิดเห็นเกี่ยวกับสถานการณ์การแพร่ระบาดของโรคโควิด-19 และการผ่อนคลายมาตรการ รวมทั้งการเปิดประเทศ ซึ่งเอกอัครราชทูตฯ ชื่นชมมาตรการการจัดการของรัฐบาลไทยที่สามารถควบคุมการแพร่ระบาดของโรค และได้ประกาศเปิดประเทศแล้ว และขอให้ไทยพิจารณาตุรกีให้อยู่ในกลุ่ม 63 ประเทศต้นทาง
ในด้านการค้าการลงทุนนั้น เอกอัครราชทูตฯ พร้อม สนับสนุนเอกชนตุรกีให้ลงทุนในไทยมากขึ้น และขอให้ไทยพิจารณาสนับสนุนนักลงทุนไทยไปลงทุนที่ตุรกีเนื่องจากเป็นเมืองยุทธศาสตร์สําคัญ ซึ่งทั้งสองฝ่ายเห็นพ้องที่จะร่วมผลักดันให้ การเจรจาความตกลงการค้าเสรี (FTA) ไทย-ตุรกี มีข้อยุติโดยเร็ว
ในโอกาสนี้ ทั้งสองฝ่ายเห็นพ้องที่จะสานต่อความร่วมมือในสาขาใหม่ๆ โดยเฉพาะเกษตรอัจฉริยะ วิทยาศาสตร์ เทคโนโลยีและนวัตกรรม และความร่วมมือเพื่อการพัฒนา เพื่อให้ความร่วมมือมีมิติที่หลากหลาย และสนับสนุนการฟื้นตัวอย่างยั่งยืนหลังโควิด-19 โดยเฉพาะอย่างยิ่ง ทั้งสองฝ่ายพร้อมที่จะส่งเสริมความสัมพันธ์ในระดับประชาชนกับประชาชน รวมทั้ง การเพิ่มพูนความร่วมมือด้านการท่องเที่ยวและวัฒนธรรม
รัฐบาลไทย-ข่าวทำเนียบรัฐบาล-เคาะ! เพิ่มพื้นที่สีแดงเข้ม เป็น 29 จังหวัด
วันจันทร์ที่ 2 สิงหาคม 2564
เคาะ! เพิ่มพื้นที่สีแดงเข้ม เป็น 29 จังหวัด
....
วันนี้ (1 ส.ค.) ที่ประชุม ศบค. มีมติขยายพื้นที่ควบคุมสูงสุดและเข้มงวด จากเดิม 13 จังหวัด เป็น 29 จังหวัด ประกอบด้วย กรุงเทพมหานคร กาญจนบุรี ชลบุรี ฉะเชิงเทรา ตาก นครปฐม นครนายก นครราชสีมา นราธิวาส นนทบุรี ปทุมธานี ประจวบคีรีขันธ์ ปราจีนบุรี ปัตตานี พระนครศรีอยุธยา เพชรบุรี เพชรบูรณ์ ยะลา ระยอง ราชบุรี ลพบุรี สงขลา สิงห์บุรี สมุทรปราการ สมุทรสงคราม สมุทรสาคร สระบุรี สุพรรณบุรี และอ่างทอง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดีอีเอส เตือน ข่าวปลอม อย่าแชร์! คณบดีศิริราช แจ้งข่าวพบสายพันธุ์แลมบ์ดาระบาดในเขตมีนบุรี และขอให้ประชาชนล็อกดาวน์ตัวเอง
วันอาทิตย์ที่ 1 สิงหาคม 2564
ดีอีเอส เตือน ข่าวปลอม อย่าแชร์! คณบดีศิริราช แจ้งข่าวพบสายพันธุ์แลมบ์ดาระบาดในเขตมีนบุรี และขอให้ประชาชนล็อกดาวน์ตัวเอง
ดีอีเอส เตือน ข่าวปลอม อย่าแชร์! คณบดีศิริราช แจ้งข่าวพบสายพันธุ์แลมบ์ดาระบาดในเขตมีนบุรี และขอให้ประชาชนล็อกดาวน์ตัวเอง
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการแชร์ข้อความผ่านโซเชียลมีเดียเกี่ยวกับประเด็นเรื่องหมอประสิทธิ์คณบดีศิริราชแจ้งข่าวพบสายพันธุ์แลมบ์ดาระบาดในเขตมีนบุรีและขอให้ประชาชนล็อกดาวน์ตัวเองทางศูนย์ต่อต้านข่าวปลอมได้ดําเนินการตรวจสอบข้อเท็จจริงกับคณะแพทยศาสตร์ศิริราชพยาบาลมหาวิทยาลัยมหิดลพบว่าประเด็นดังกล่าวนั้นเป็นข้อมูลเท็จ
จากที่มีการแชร์ข้อมูลที่ระบุว่าหมอประสิทธิ์ซึ่งเป็นคณบดีศิริราชได้ออกประกาศขอความร่วมมือให้ประชาชนล็อกดาวน์ตัวเองและครอบครัวเพราะตอนนี้พบสายพันธุ์แลมบ์ดากําลังระบาดในเขตมีนบุรีและขอให้ประชาชนล็อกดาวน์ตัวเองนั้นทางคณะแพทยศาสตร์ศิริราชพยาบาลได้ชี้แจงว่าเรื่องดังกล่าวเป็นข้อมูลเท็จซึ่งเรื่องดังกล่าวเคยมีการส่งคลิปเสียงในประเด็นเดียวกันหลายครั้งแล้วโดยขอยืนยันว่าข้อมูลดังกล่าวทั้งในรูปแบบข้อความและคลิปเสียงไม่ได้เป็นข้อมูลที่มาจากศ.ดร.นพ.ประสิทธิ์วัฒนาภาคณบดีคณะแพทยศาสตร์ศิริราชพยาบาลแต่อย่างใดซึ่งหากมีการแนะนําหรือข้อพึงระวังเกี่ยวกับสถานการณ์วิกฤตโควิด-19คณบดีคณะแพทยศาสตร์ศิริราชพยาบาลจะทําการแถลงผ่านสื่อออนไลน์เป็นวิดีโอที่จะปรากฏทั้งใบหน้าและเสียงโดยไม่มีการเผยแพร่ข้อความหรือคลิปเสียงเพียงอย่างเดียวเพื่อป้องกันการแอบอ้าง
ขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากคณะแพทยศาสตร์ศิริราชพยาบาลสามารถติดตามได้ที่เว็บไซต์www.si.mahidol.ac.th/th
จึงอยากขอความร่วมมือประชาชนเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandเฟซบุ๊กANTI-FAKE NEWS CENTERและช่องทางโทรศัพท์โทรสายด่วนGCC 1111ต่อ87เพื่อหลีกเลี่ยงจากการเป็นเหยื่อข่าวปลอมหรือข่าวบิดเบือน
*************
รัฐบาลไทย-ข่าวทำเนียบรัฐบาล-ขอเชิญเข้าร่วมชมงานนิทรรศการอุปกรณ์ป้องกันประเทศ (Defense & Security 2022) ณ อาคารชาเลนเจอร์ 1 ศูนย์แสดงสินค้าและการประชุมอิมแพ็ค ระหว่างวันที่ 29 ส.ค.65 - 1 ก.ย.65 จัดโดย กระ
วันจันทร์ที่ 29 สิงหาคม 2565
ขอเชิญเข้าร่วมชมงานนิทรรศการอุปกรณ์ป้องกันประเทศ (Defense & Security 2022) ณ อาคารชาเลนเจอร์ 1 ศูนย์แสดงสินค้าและการประชุมอิมแพ็ค ระหว่างวันที่ 29 ส.ค.65 - 1 ก.ย.65 จัดโดย กระ
สําหรับท่านที่สนใจร่วมชมงาน สามารถลงทะเบียนรับบัตรเข้าชมได้ที่บริเวณหน้างาน โดยในวันจันทร์ที่ 29 ส.ค. จะเปิดให้เข้าชม เวลา 11.00 น. - 17.00 น. และในวันที่ 30 ส.ค. - 1 ก.ย. เปิดให้เข้าชม เวลา 10.00 น. - 17.00 น. ปิดรับลงทะเบียนเวลา 16.30 น.
สําหรับงานดีเฟนส์ แอนด์ ซิคิวริตี้ 2022 ครั้งนี้ นับเป็นการจัดงานครั้งที่ ๑๐ โดยมี กระทรวงกลาโหม เป็นผู้ให้การสนับสนุนการจัดงาน และได้รับความร่วมมือจากผู้ประกอบการด้านยุทโธปกรณ์ชั้นนําจากหลายประเทศทั่วโลกได้นํายุทโธปกรณ์และเทคโนโลยีที่ทันสมัยมาร่วมแสดง โดยในปีนี้จัดขึ้นภายใต้แนวคิด “พลังแห่งความร่วมมือ” อันจะทําให้เกิดบรรยากาศแห่งความร่วมมือ การสร้างเครือข่าย การแลกเปลี่ยนข้อมูลความรู้ ซึ่งจะก่อให้เกิดความร่วมมือและความสัมพันธ์ทั้งในระดับองค์กรและระดับบุคคลที่ยั่งยืน
ต่อไป
ผลสําเร็จจากการจัดงานในครั้งที่ผ่าน ๆ มาเป็นที่ยอมรับในวงกว้างว่างานดีเฟนส์ แอนด์ ซิคิวริตี้ เป็นงานที่มีความสําคัญในระดับภูมิภาคเอเชีย เป็นนิทรรศการทางทหารที่นําอาวุธยุทโธปกรณ์และเทคโนโลยีด้านความมั่นคงที่ทันสมัยจากนานาประเทศ มาจัดแสดง โดยครอบคลุมในมิติต่าง ๆ อย่างครบถ้วน รวมถึงผู้ผลิต ผู้ประกอบการ จากประเทศต่าง ๆ ได้นําอาวุธยุทโธปกรณ์ และผลิตภัณฑ์เกี่ยวกับความมั่นคง ปลอดภัย และการบรรเทาสาธารณภัยมาร่วมจัดการแสดงในงานนี้ด้วย ซึ่งจะก่อให้เกิดประโยชน์ต่อกองทัพไทยและนานาประเทศในภาพรวมต่อไป
รัฐบาลไทย-ข่าวทำเนียบรัฐบาล-รองปลัดฯ จุลพงษ์ ปิดการฝึกอบรมหลักสูตร การเป็นข้าราชการที่ดี รุ่นที่ 19
วันพุธที่ 27 กรกฎาคม 2565
รองปลัดฯ จุลพงษ์ ปิดการฝึกอบรมหลักสูตร การเป็นข้าราชการที่ดี รุ่นที่ 19
รองปลัดฯ จุลพงษ์ ปิดการฝึกอบรมหลักสูตร การเป็นข้าราชการที่ดี รุ่นที่ 19
วันนี้ (27 กรกฏาคม 2565) นายจุลพงษ์ ทวีศรี รองปลัดกระทรวงอุตสาหกรรม เป็นประธานในพิธีปิดการฝึกอบรมหลักสูตรการเป็นข้าราชการที่ดี รุ่นที่ 19 โดยให้โอวาทแก่ข้าราชการทั้ง 65 คน พร้อมร่วมถ่ายรูปกับข้าราชการที่ผ่านการฝึกอบรมฯ โดยมี นางสาวสุนีย์ โสภณ ผู้อํานวยการกองบริหารทรัพยากรบุคคล สํานักงานปลัดกระทรวงอุตสาหกรรม เข้าร่วมด้วย ณ โรงแรมรอยัล ปริ๊นเซส หลานหลวง กรุงเทพฯ
รัฐบาลไทย-ข่าวทำเนียบรัฐบาล-ธพว. เปิดตลาดสุดยอดเอสเอ็มอีของดีทั่วไทย "SME D Market” ทุกเดือน ช่วยลูกค้าขายของ เพิ่มรายได้ ขยายตลาด ติดเครื่องธุรกิจหลังโควิดคลี่คลาย
วันศุกร์ที่ 24 มิถุนายน 2565
ธพว. เปิดตลาดสุดยอดเอสเอ็มอีของดีทั่วไทย "SME D Market” ทุกเดือน ช่วยลูกค้าขายของ เพิ่มรายได้ ขยายตลาด ติดเครื่องธุรกิจหลังโควิดคลี่คลาย
ธพว. จัดโซนพื้นที่บริเวณชั้น 1 อาคาร SME Bank Tower ดําเนินกิจกรรมตลาดสุดยอดเอสเอ็มอีของดีทั่วไทย  “SME D Market”  ขึ้นเป็นประจําทุกเดือน ครั้งละ 2 วันในช่วงปลายของแต่ละเดือน เปิดโอกาสให้ลูกค้า ธพว. สลับสับเปลี่ยนหมุนเวียนมาออกบูธขายสินค้า
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เผยว่า ธพว. ในฐานะธนาคารเพื่อพัฒนาเอสเอ็มอีไทย นอกเหนือจากการสนับสนุนด้านการเงินแล้ว ยังสนับสนุนด้านการพัฒนาควบคู่ด้วยเสมอ โดยเฉพาะภายหลังสถานการณ์โควิด-19 คลี่คลาย การสนับสนุนการตลาด เป็นสิ่งที่ผู้ประกอบการเอสเอ็มอี ต้องการและอยากได้รับมากที่สุด เพื่อจะสร้างรายได้ชดเชยที่สูญหายไปจากผลกระทบโควิด-19 ดังนั้น ธพว. จัดโซนพื้นที่บริเวณชั้น 1 อาคาร SME Bank Tower ดําเนินกิจกรรมตลาดสุดยอดเอสเอ็มอีของดีทั่วไทย “SME D Market” ขึ้นเป็นประจําทุกเดือน ครั้งละ 2 วันในช่วงปลายของแต่ละเดือน เปิดโอกาสให้ลูกค้า ธพว. ครั้งละ 30-40 ราย สลับสับเปลี่ยนหมุนเวียนมาออกบูธขายสินค้าแก่ประชาชนทั่วไป โดยไม่เสียค่าใช้จ่ายใด ๆ ทั้งสิ้น
สําหรับวันที่ 23-24 มิถุนายน 2565 กิจกรรม “SME D Market” ถูกจัดขึ้นเป็นครั้งที่ 3 ในปีนี้ (2565) มีผู้ประกอบการเอสเอ็มอีชั้นเยี่ยมมาออกบูธ เช่น กิมจิคุณkim นมสด DAIRY HOME และ ลอดช่องสยาม เป็นต้น รวมถึงมีกิจกรรมด้านสังคมและสิ่งแวดล้อม (CSR) เปิดประมูลสินค้าจากผู้บริหาร ธพว. เพื่อนํารายได้ทั้งหมด ไม่หักค่าใช้จ่ายใดๆ ทั้งสิ้น ไปบริจาคสมทบทุนซื้อรถพยาบาล (Ambulance) มอบแก่สถาบันประสาทวิทยา ทั้งนี้ กิจกรรม "SME D Marketฯ” ครั้งที่ 4 กําหนดจะจัดในวันที่ 25-26 กรกฎาคม 2565 นอกจากนั้น ธพว. จะจับมือหน่วยงานพันธมิตรต่าง ๆ พาลูกค้าออกบูธในงานแสดงสินค้าอื่น ๆ อย่างต่อเนื่อง ช่วยสร้างประโยชน์ให้ลูกค้า เพิ่มรายได้ ขยายตลาด สามารถกลับมาเดินหน้าธุรกิจได้เต็มศักยภาพอย่างรวดเร็ว ณ อาคาร SME Bank Tower
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการพิจารณาค่าตอบแทนผู้เสียหาย และค่าทดแทน และค่าใช้จ่ายแก่จำเลยในคดีอาญา ครั้งที่ ๑๐/๒๕๖๔
วันพฤหัสบดีที่ 28 ตุลาคม 2564
กระทรวงยุติธรรม ประชุมคณะกรรมการพิจารณาค่าตอบแทนผู้เสียหาย และค่าทดแทน และค่าใช้จ่ายแก่จําเลยในคดีอาญา ครั้งที่ ๑๐/๒๕๖๔
กระทรวงยุติธรรม ประชุมคณะกรรมการพิจารณาค่าตอบแทนผู้เสียหาย และค่าทดแทน และค่าใช้จ่ายแก่จําเลยในคดีอาญา ครั้งที่ ๑๐/๒๕๖๔ พร้อมตั้งเป้าเยียวยาผู้เสียหายและจําเลยในคดีอาญาปีงบ ๖๕ ให้ได้มากที่สุด
ในวันพฤหัสบดีที่ ๒๘ ตุลาคม ๒๕๖๔ เวลา ๐๙.๐๐ น. ณ ห้องประชุมกระทรวงยุติธรรม ๐๕-๐๑ ชั้น ๕ อาคารกระทรวงยุติธรรม นายวัลลภ นาคบัว รองปลัดกระทรวงยุติธรรม เป็นประธานการประชุมคณะกรรมการพิจารณาค่าตอบแทนผู้เสียหาย และค่าทดแทน และค่าใช้จ่ายแก่จําเลยในคดีอาญา ครั้งที่ ๑๐/๒๕๖๔ ผ่านระบบประชุมทางไกล (Video Conference) ซึ่งนายเรืองศักดิ์ สุวารี อธิบดีกรมคุ้มครองสิทธิและเสรีภาพ มอบหมายให้นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ เข้าร่วมประชุม พร้อมด้วยนางสาวจิฬาภรณ์ ตามชู กฤษณสุวรรณ ผู้อํานวยการสํานักงานช่วยเหลือทางการเงินแก่ผู้เสียหายและจําเลยในคดีอาญา เป็นเลขานุการ และมีกรรมการ ผู้ทรงคุณวุฒิ ผู้บริหาร ข้าราชการ เจ้าหน้าที่กรมคุ้มครองสิทธิและเสรีภาพ พร้อมผู้แทนจากสํานักงานยุติธรรมจังหวัด 24 จังหวัด เข้าร่วมประชุม
สําหรับการประชุมในครั้งนี้ คณะกรรมการฯ ได้ร่วมพิจารณาคําขอกรณีผู้เสียหายอุทธรณ์และกรณีจําเลย รวมจํานวนทั้งสิ้น ๕๖ ราย ซึ่งที่ประชุมอนุมัติให้ความช่วยเหลือเป็นเงิน ๑,๑๒๑,๕๖๔ บาท ทั้งนี้ ฝ่ายเลขานุการได้รายงานสถิติผลการดําเนินงานในมิติต่างๆ รวมถึงเป้าหมายและแผนการดําเนินงานเชิงรุกในปีงบประมาณ ๒๕๖๕ ให้ที่ประชุมทราบด้วย
รัฐบาลไทย-ข่าวทำเนียบรัฐบาล-ดีอีเอส ร่วมประชุมคณะอนุกรรมการฯ ติดตามความก้าวหน้าการประกวดตราสัญลักษณ์ -การจัดทำร่างวีดิทัศน์การรับมอบตำแหน่งเจ้าภาพเอเปคของไทย
วันจันทร์ที่ 20 กันยายน 2564
ดีอีเอส ร่วมประชุมคณะอนุกรรมการฯ ติดตามความก้าวหน้าการประกวดตราสัญลักษณ์ -การจัดทําร่างวีดิทัศน์การรับมอบตําแหน่งเจ้าภาพเอเปคของไทย
ดีอีเอส ร่วมประชุมคณะอนุกรรมการฯ ติดตามความก้าวหน้าการประกวดตราสัญลักษณ์ -การจัดทําร่างวีดิทัศน์การรับมอบตําแหน่งเจ้าภาพเอเปคของไทย
เมื่อวันที่20กันยายน2564นางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมเป็นผู้แทนปลัดกระทรวงดิจิทัลเพื่อเศรษฐกิจและสังคมเข้าร่วมการประชุมคณะอนุกรรมการด้านประชาสัมพันธ์เพื่อเตรียมการจัดการประชุมผู้นําเขตเศรษฐกิจเอเปคและการประชุมที่เกี่ยวข้องในช่วงที่ประเทศไทยเป็นเจ้าภาพจัดการประชุมเอเปคปีพ.ศ. 2565ครั้งที่3/2564ผ่านระบบการประชุมทางไกลณห้องประชุม702ชั้น7กระทรวงดิจิทัลเพื่อเศรษฐกิจและสังคมโดยมีรัฐมนตรีประจําสํานักนายกรัฐมนตรี(นายอนุชานาคาศัย)เป็นประธานการประชุมฯ
การประชุมดังกล่าวได้จัดขึ้นเพื่อพิจารณาติดตามความก้าวหน้าของการจัดประกวดตราสัญลักษณ์(Logo)การเป็นเจ้าภาพจัดการประชุมเอเปคของไทยในปีพ.ศ. 2565การจัดทําร่างวีดิทัศน์การรับมอบตําแหน่งเจ้าภาพเอเปคของไทยในปีพ.ศ. 2564 (APEC Handover Video)และความคืบหน้าการดําเนินงานด้านการประชาสัมพันธ์ของหน่วยงานในคณะอนุกรรมการฯ
**********
รัฐบาลไทย-ข่าวทำเนียบรัฐบาล-จ.ภูเก็ต ยืนยัน “โครงการภูเก็ตแซนด์บ็อกซ์” ยังเดินหน้าต่อ
วันอาทิตย์ที่ 1 สิงหาคม 2564
จ.ภูเก็ต ยืนยัน “โครงการภูเก็ตแซนด์บ็อกซ์” ยังเดินหน้าต่อ
....
ผู้ว่าราชการจังหวัดภูเก็ตชี้แจง “โครงการภูเก็ตแซนด์บ็อกซ์” ยังเดินหน้าต่อ โดย คําสั่งจังหวัดภูเก็ต ที่ 4202/2564 ห้ามเฉพาะการเดินทางเข้าภูเก็ตทางบก ทางน้ํา และทางอากาศภายในประเทศ ตั้งแต่วันที่ 3 – 16 ส.ค.64 เท่านั้น ไม่รวมถึงการเดินทางของนักท่องเที่ยวที่เดินทางมาจากต่างประเทศตามโครงการภูเก็ตแซนด์บ็อกซ์
.
สําหรับการเดินทางของนักท่องเที่ยวต่างชาติที่เข้าไปยัง จ.ภูเก็ต ยังต้องปฏิบัติตามเงื่อนไขการคัดกรองของไทยอย่างเคร่งครัด เพื่อความปลอดภัยของทุกคน เช่น มีตั๋วโดยสารของวันที่เดินทางเท่านั้น ฉีดวัคซีนมาแล้วอย่างน้อย 14 วัน (ซิโนแวคหรือซิโนฟาร์ม ครบ 2 เข็ม หรือฉีดซิโนแวค เข็ม 1 และแอสตราเซเนกา เข็ม 2 หรือแอสตราเซเนกา ไฟเซอร์ โมเดอร์นา จอห์นสันแอนด์จอห์นสัน 1 เข็ม) มีผลตรวจเชื้อโควิดเป็นลบ ด้วยวิธี RT-PCT หรือ Antigen Test ไม่เกิน 72 ชม. เป็นต้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เคาะแล้ว! ฉีดไฟเซอร์เข็ม 2 ในเด็กผู้ชายอายุ 12-16 ปี ขึ้นอยู่กับความสมัครใจ เชิญชวนหญิงตั้งครรภ์เข้ารับการฉีดวัคซีน ทั่วโลกพบโควิดทำให้แม่เสียชีวิตสูงขึ้น
วันพฤหัสบดีที่ 21 ตุลาคม 2564
เคาะแล้ว! ฉีดไฟเซอร์เข็ม 2 ในเด็กผู้ชายอายุ 12-16 ปี ขึ้นอยู่กับความสมัครใจ เชิญชวนหญิงตั้งครรภ์เข้ารับการฉีดวัคซีน ทั่วโลกพบโควิดทําให้แม่เสียชีวิตสูงขึ้น
เคาะแล้ว! ฉีดไฟเซอร์เข็ม 2 ในเด็กผู้ชายอายุ 12-16 ปี ขึ้นอยู่กับความสมัครใจ เชิญชวนหญิงตั้งครรภ์เข้ารับการฉีดวัคซีน ทั่วโลกพบโควิดทําให้แม่เสียชีวิตสูงขึ้น
(21 ตุลาคม 2564) นางสาวรัชดา ธนาดิเรก รองโฆษกประจําสํานักนายกรัฐมนตรี เผย เด็กชายอายุ 12 – 16 ปี สามารถฉีดวัคซีน ไฟเซอร์ + ไฟเซอร์ ได้ หลังคณะอนุกรรมการสร้างเสริมภูมิคุ้มกันโรค มีมติให้สามารถฉีดวัคซีนไฟเซอร์เข็ม 2 ในเด็กชายอายุ 12 – 16 ปี โดยเป็นไปตามความสมัครใจและความประสงค์ของผู้ปกครองและเด็กนักเรียน ทั่วโลกมีการฉีดให้เด็กแล้วกว่า 100 ล้านโดส ส่วนข้อกังวลเรื่องอาการกล้ามเนื้อหัวใจอักเสบนั้น ทางคณะอนุกรรมการฯ ชี้แจงว่า เกิดขึ้นได้น้อยมาก และรักษาหายได้เร็ว โดยมีข้อสรุป 3R ได้แก่
1. Real กล้ามเนื้อหัวใจอักเสบเกิดขึ้นจริง ส่วนมากเกิดในเข็มที่ 2 ในเด็กผู้ชายอายุ 12 - 16 ปี
2. Rare เกิดขึ้นได้น้อยมาก ในระดับไม่กี่รายต่อล้านคน พบมากสุดประมาณ 6 ในแสนคน ซึ่งน้อยกว่าโรคโควิด-19 ในเด็กที่ทําให้เกิดการอักเสบทั่วร่างกาย (MIS-C) รวมถึงกล้ามเนื้อหัวใจอักเสบ
3. Recovery ภาวะกล้ามเนื้อหัวใจอักเสบที่มีอาการเจ็บแน่นหน้าอก เหนื่อยง่าย ไม่รุนแรงและสามารถหายได้เอง มีจํานวนน้อยรายที่อาการรุนแรงจนต้องเข้าโรงพยาบาล และทั่วโลกรายงานพบผู้เสียชีวิตที่เกี่ยวกับวัคซีน 1 ราย ขณะที่มีการฟื้นตัวรวดเร็วมากถึง 90%
ทั้งนี้ รัฐบาลโดยกระทรวงสาธารณสุข จะติดตามอาการหลังฉีดอย่างใกล้ชิด พร้อมทั้งจะมีการประชาสัมพันธ์ข้อมูลที่ถูกต้องเพื่อสร้างความเข้าใจแก่เด็กและผู้ปกครองอีกด้วย โดยปัจจุบันมีการฉีดวัคซีนไฟเซอร์ที่เข็มที่ 1 ให้กับเด็กนักเรียนอายุ 12 – 18 ปี แล้ว จํานวน 1,325,527 คน (ข้อมูล ณ วันที่ 19 ตุลาคม 2564) เพื่อเตรียมความพร้อมสําหรับการเปิดภาคเรียนที่ 2/2564 ในรูปแบบ On-Site
รองโฆษกประจําสํานักนายกรัฐมนตรี ยังกล่าวอีกว่า ขณะเดียวกัน กระทรวงสาธารณสุขและหน่วยงานที่เกี่ยวข้องยังเร่งเดินหน้าระดมฉีดวัคซีนให้กับกลุ่มหญิงตั้งครรภ์ ที่มีอายุครรภ์ตั้งแต่ 12 สัปดาห์ขึ้นไป ในสถานพยาบาลของรัฐในพื้นที่ต่าง ๆ หรือคลินิกฝากครรภ์เพื่ออํานวยความสะดวก ปัจจุบันมีหญิงตั้งครรภ์เข้ารับการฉีดวัคซีนเพียง 75,000 ราย จากเป้าหมาย 300,000 ราย
“ตัวเลขจากกระทรวงสาธารณสุขรายงานว่า หญิงตั้งครรภ์ที่ติดเชื้อโควิด-19 ประมาณ 95% ไม่ได้รับวัคซีน เป็นสาเหตุทําให้มีอาการรุนแรงและเสียชีวิต ขณะที่ทั่วโลกมีหญิงตั้งครรภ์ติดเชื้อโควิดมีสัดส่วนการเสียชีวิตที่สูงขึ้นกว่าภาวะปกติถึง 50-60% และเป็นสาเหตุการเสียชีวิตอันดับ 1 ในหลายประเทศ จึงขอเชิญชวนให้หญิงตั้งครรภ์ที่มีอายุครรภ์ 12 สัปดาห์ขึ้นไปเข้ารับการฉีดวัคซีนป้องกันโควิด-19 เพื่อป้องกันอาการรุนแรงและการเสียชีวิตจากการติดเชื้อ ยืนยันว่าการฉีดวัคซีนทุกชนิดมีความปลอดภัยแก่แม่และเด็กในครรภ์ รวมทั้งสามารถส่งต่อภูมิคุ้มกันให้กับทารกในครรภ์ และการให้นมบุตรอีกด้วย” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-สปสช. รวมไว้ให้ลิงค์ลงทะเบียนรักษาโควิดทุกสิทธิรักษาพยาบาล เพื่อเข้ารับบริการพบแพทย์ทางไกล จัดส่งยาถึงบ้าน
วันเสาร์ที่ 30 กรกฎาคม 2565
สปสช. รวมไว้ให้ลิงค์ลงทะเบียนรักษาโควิดทุกสิทธิรักษาพยาบาล เพื่อเข้ารับบริการพบแพทย์ทางไกล จัดส่งยาถึงบ้าน
สปสช. รวมไว้ให้ลิงค์ลงทะเบียนรักษาโควิดทุกสิทธิรักษาพยาบาล เพื่อเข้ารับบริการพบแพทย์ทางไกล จัดส่งยาถึงบ้าน
วันที่ 30 กรกฎาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามข้อสั่งการนายกรัฐมนตรี ให้หน่วยงานภาครัฐเตรียมพร้อมรับมือผู้ป่วยโควิด19 ที่มีจํานวนเพิ่มขึ้นแต่อาการไม่รุนแรง ทั้งนี้ สํานังงานหลักประกันสุขภาพแห่งชาติ ได้ประสานหน่วยงานสาธารณสุขที่เกี่ยวข้องเพื่อจัดการระบบการดูแลผู้ป่วย ผ่านช่องทางต่างๆ โดยรวบรวมลิงค์ลงทะเบียนรักษาโควิดทุกสิทธิรักษาพยาบาล เพื่อเข้ารับบริการพบแพทย์ทางไกล จัดส่งยาถึงบ้าน
รายชื่อและช่องทางติดต่อโรงพยาบาลและร้านขายขายที่ร่วมดูแลผู้ป่วย ดังนี้
1.ผู้ป่วยโควิดสิทธิบัตรทอง กลุ่มอาการไม่รุนแรง (สีเขียว) รักษาด้วยระบบการแพทย์ทางไกล (Telemedicine) พร้อมบริการจัดส่งยาถึงบ้านฟรี! เฉพาะพื้นที่ กทม.-ปริมณฑล 5 จังหวัด นนทบุรี นครปฐม ปทุมธานี สมุทรปราการ และสมุทรสาครเท่านั้น เลือกลงทะเบียนผ่านแอปใดแอปหนึ่ง ดังนี้
-แอป MorDee (หมอดี) คลิก https://form.typeform.com/to/cNKqNz3p สอบถามไลน์ไอดี @mordeeapp
-แอป Clicknic (คลิกนิก) คลิก https://forms.gle/hfo2Wr9jdvybn8d57 สอบถามไลน์ไอดี @clicknic
-แอป Good Doctor Technology คลิก https://forms.gle/YKVMKy1p8FRDDBje7
2.ผู้ป่วยโควิดทุกสิทธิรักษาพยาบาล เลือกรับบริการตามช่องทางดังนี้
-โรงพยาบาลสังกัดกรุงเทพมหานคร (รับทุกสิทธิรักษาพยาบาล) ดูรายชื่อและช่องทางติดต่อ http://msdmec.go.th/register_covid/
-โรงพยาบาลสังกัดกรมการแพทย์ กระทรวงสาธารณสุข (รับทุกสิทธิรักษาพยาบาล) ดูรายชื่อและช่องทางติดต่อ https://drive.google.com/drive/folders/1Asadhl65rFhiiM86NUTAIfemqhT5X3oK
3.ผู้ป่วยโควิดสิทธิบัตรทอง 30 บาท และสิทธิประกันสังคม ครอบคลุมทั่วประเทศ สามารถรับยา-คําแนะนําการใช้ยา (เจอแจกจบ) ดูรายชื่อร้านยาที่เข้าร่วมโครงการคลิก https://www.nhso.go.th/downloads/197
4.ผู้ป่วยโควิดทุกสิทธิการรักษา (เฉพาะ กทม. นนทบุรี นครปฐม ปทุมธานี สมุทรปราการ และสมุทรสาคร) ขอรับยาฟาวิพิราเวียร์ ผ่านสายด่วน สปสช โทร.1330 โดยเจ้าหน้าที่จะคัดกรองอาการ หากเข้าเกณฑ์จะจัดส่งยายาฟาวิพิราเวียร์ให้ถึงบ้าน
รัฐบาลไทย-ข่าวทำเนียบรัฐบาล-เดินหน้าพัฒนาบ้านชุมชนริมคลองเปรมประชากร
วันพุธที่ 8 ธันวาคม 2564
เดินหน้าพัฒนาบ้านชุมชนริมคลองเปรมประชากร
วันอาทิตย์ที่ 5 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าพัฒนาที่อยู่อาศัยเพื่อยกระดับคุณภาพชีวิตชาวชุมชนริมคลองเปรมประชากร โดยพัฒนาแล้ว 5 ชุมชน รวม 764 ครัวเรือน คิดเป็นร้อยละ 11.96 ของเป้าหมาย ประกอบด้วย บ้านที่สร้างเสร็จแล้ว 196 ครัวเรือน ในชุมชนประชาร่วมใจ 2 เขตจตุจักร บ้านที่กําลังสร้าง 218 ครัวเรือนในอ.เมือง จ.ปทุมธานี และ 17 ครัวเรือนในชุมชนศิษย์หลวงปู่ขาว เขตหลักสี่ และพื้นที่รื้อย้ายเตรียมก่อสร้าง 79 ครัวเรือนในเขตหลักสี่และจตุจักร ทั้งนี้ เป้าหมายทั้งหมดของโครงการมี 38 ชุมชน ตลอดความยาวคลอง 17 กม. รวม 6,386 ครัวเรือน เป็นส่วนหนึ่งของแผนยุทธศาสตร์การพัฒนาที่อยู่อาศัยระยะ 20 ปี พ.ศ.2560-2579 เพื่อให้ผู้มีรายได้น้อยที่อาศัยในชุมชนเมืองมีที่อยู่อาศัยที่ถูกกฎหมาย ถูกสุขลักษณะ และปลอดภัย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ลดค่าครองชีพต่อเนื่อง กับ “Mobile พาณิชย์...ลดราคา! ช่วยประชาชน” ถึง 30 เม.ย. 65 เช็กสถานที่จำหน่ายสินค้าได้ที่ LINE @mobilepanich
วันพฤหัสบดีที่ 7 เมษายน 2565
ลดค่าครองชีพต่อเนื่อง กับ “Mobile พาณิชย์...ลดราคา! ช่วยประชาชน” ถึง 30 เม.ย. 65 เช็กสถานที่จําหน่ายสินค้าได้ที่ LINE @mobilepanich
.....
กระทรวงพาณิชย์ เดินหน้าโครงการ “Mobile พาณิชย์...ลดราคา! ช่วยประชาชน” ออกจําหน่ายสินค้าอุปโภค - บริโภคที่จําเป็นให้แก่ประชาชนในราคาประหยัดกว่า 47 รายการ ลดราคาสูงสุด 60% โดยมีสินค้าไฮไลท์ 3 รายการ คือ ไข่ไก่ เบอร์ M แผงละ 105 บ. น้ําตาล กก. ละ 20 บ. และข้าวหอมมะลิ (5 กก.) 120 บ. รวมถึงจําหน่ายผลไม้จากเกษตรกรถึงมือผู้บริโภคโดยตรง เริ่มแล้ววันนี้ - 30 เม.ย. 65
.
ประชาชนที่สนใจสามารถติดตามสถานที่จําหน่ายสินค้าแบบเรียลไทม์ได้ที่ LINE @mobilepanich หรือเว็บไซต์https://mobilepanich.com/ซี่งที่ผ่านมาออกให้บริการแล้วกว่า 2,000 แห่งทั่วประเทศ ทั้งในรูปแบบรถ Mobile และจุดจําหน่าย ช่วยลดภาระค่าครองชีพประชาชนได้กว่า 124 ล้านบาท
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” จับตาสถานการณ์น้ำมันอย่างใกล้ชิด พร้อมเตรียมมาตรการเสริมจากกองทุนน้ำมันเชื้อเพลิง เร่งบรรเทา ลดค่าน้ำ/ไฟฟ้า รองรับการฟื้นตัวของเศรษฐกิจ
วันอาทิตย์ที่ 3 ตุลาคม 2564
โฆษกรัฐบาลเผย “นายกฯ” จับตาสถานการณ์น้ํามันอย่างใกล้ชิด พร้อมเตรียมมาตรการเสริมจากกองทุนน้ํามันเชื้อเพลิง เร่งบรรเทา ลดค่าน้ํา/ไฟฟ้า รองรับการฟื้นตัวของเศรษฐกิจ
โฆษกรัฐบาลเผย “นายกฯ” จับตาสถานการณ์น้ํามันอย่างใกล้ชิด พร้อมเตรียมมาตรการเสริมจากกองทุนน้ํามันเชื้อเพลิง เร่งบรรเทา ลดค่าน้ํา/ไฟฟ้า รองรับการฟื้นตัวของเศรษฐกิจ
วันที่ 3 ตุลาคม 2564 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมติดตามสถานการณ์ราคาพลังงานอย่างใกล้ชิด เนื่องจากแนวโน้มสถานการณ์การใช้และราคาพลังงานปรับตัวเพิ่มขึ้นต่อเนื่อง สาเหตุมาจากความต้องการใช้พลังงานทั่วโลกเพิ่มขึ้นหลังเศรษฐกิจเริ่มฟื้นตัวจากสถานการณ์โควิด-19 ขณะที่กลุ่มโอเปกควบคุมปริมาณการผลิต กระทรวงพลังงานจึงได้เตรียมพร้อมมาตรการรับมือ โดยใช้กลไกกองทุนน้ํามันรักษาเสถียรภาพหากกรณีราคาน้ํามันดีเซลพื้นฐาน (บี10) สูงเกิน 30 บาท/ลิตร เพื่อไม่ให้กระทบต่อประชาชนผู้บริโภคและการฟื้นตัวของเศรษฐกิจประเทศ โดยแนวทางในการใช้มาตรการช่วยเหลือจากกองทุนน้ํามันเชื้อเพลิง ซึ่งมีหน้าที่ในการรักษาเสถียรภาพของระดับราคาขายปลีกน้ํามันเชื้อเพลิงภายในประเทศไม่ให้มีความผันผวนมากจนเกินไป ซึ่งหากเกิดกรณีที่ราคาน้ํามันดีเซลพื้นฐาน (B10) ปรับตัวเพิ่มขึ้นสูงกว่า 30 บาท/ลิตร ก็จะเข้าไปดูแลราคา ซึ่งปัจจุบันราคาน้ํามันดีเซล (B10) อยู่ที่ 28.29 บาท/ลิตร ซึ่งมีราคาถูกกว่าน้ํามันดีเซลบี7 ถึง 3 บาทต่อลิตร จึงขอเชิญชวนให้ประชาชนผู้ใช้น้ํามันดีเซล บี7 หันมาเติมน้ํามันดีเซลบี 10 ด้วย
นายธนกร กล่าวว่า สําหรับที่ผ่านมากองทุนน้ํามันเชื้อเพลิง มีบทบาทอย่างมากในการรักษาระดับราคาน้ํามันให้มีเสถียรภาพให้ไม่กระทบกับเศรษฐกิจของประเทศ โดยได้ช่วยเหลือราคา LPG โดยตรึงราคาขายปลีกสําหรับถังขนาด 15 กิโลกรัมอยู่ที่ 318 บาทต่อถัง (ไม่รวมค่าขนส่ง) ตั้งแต่วันที่ 24 มีนาคม 2563 เป็นต้นมา อีกทั้งคณะกรรมการบริหารนโยบายพลังงาน (กบง.) ยังได้มีมติเมื่อวันที่ 20 กันยายนที่ผ่านมา ให้คงราคาขายปลีกก๊าซหุงต้มข้างต้นออกไปอีก 3 เดือน คือ ตั้งแต่ 1 ต.ค. 2564 ถึงวันที่ 31 ธ.ค. 2564
นอกจากนี้รัฐบาลยังได้พิจารณาขยายระยะเวลามาตรการบรรเทาภาระค่าน้ํา/ค่าไฟ ตั้งแต่เดือน ต.ค. 2564 - ก.ย. 2565 (12 เดือน) โดย ครม.มีมติอนุมัติงบกลาง วงเงิน 2,018 ล้านบาท ครอบคลุม ครอบคลุมผู้ใช้ไฟฟ้า 1.9 ล้านครัวเรือน และน้ําประปาประมาณ 186,625 ครัวเรือน อีกด้วย ทั้งนี้นายกรัฐมนตรีได้สั่งการให้กระทรวงพลังงานติดตามสถานการณ์ราคาพลังงานอย่างใกล้ชิดโดยคํานึงถึงผลกระทบในทุกมิติ โดยรัฐบาลมีเจตนารมณ์สําคัญที่จะรักษาระดับราคาน้ํามันที่คนไทยในฐานะผู้บริโภคได้ประโยชน์สูงสุด เอื้อต่อการฟื้นตัวของอุตสาหกรรมและการผลิต ขณะเดียวกันต้องให้เป็นภาระต่อภาครัฐน้อยที่สุดด้วย
-----------------------
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ ให้ผู้บริหารบริษัท เนต้า ออโต้ (ไทยแลนด์) จำกัดและคณะ เข้าพบ
วันพุธที่ 10 สิงหาคม 2565
รองปลัดฯ ภานุวัฒน์ ให้ผู้บริหารบริษัท เนต้า ออโต้ (ไทยแลนด์) จํากัดและคณะ เข้าพบ
รองปลัดฯ ภานุวัฒน์ ให้ผู้บริหารบริษัท เนต้า ออโต้ (ไทยแลนด์) จํากัดและคณะ เข้าพบ
วันนี้ (10 สิงหาคม 2565) นายภานุวัฒน์ ตริยางกูรศรี รองปลัดกระทรวงอุตสาหกรรม ให้นายหวัง เฉิงเจีย กรรมการผู้จัดการบริษัท เนต้า ออโต้ (ไทยแลนด์) จํากัด และคณะผู้แทนจากบริษัท อรุณ พลัส จํากัด และบริษัท ฮอริษอน พลัส จํากัด เข้าพบ เพื่อเยี่ยมคาราวะและขอคําแนะนําในการดําเนินธุรกิจอุตสาหกรรมยานยนต์ไฟฟ้าภายใต้แบรนด์ NETA เพื่อให้เป็นไปตามนโยบายส่งเสริมยานยนต์ไฟฟ้าของรัฐบาล ที่จะให้ไทยเป็นศูนย์กลางยานยนต์ไฟฟ้าของภูมิภาคเอเชีย โดยมีนายสหวัฒน์ โสภา รองอธิบดีกรมโรงงานอุตสาหกรรม และนายพิสิฐ รังสฤษฎ์วุฒิกุล ผู้อํานวยการสถาบันยานยนต์ เข้าร่วม ณ ห้องประชุม อก.1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-โฆษกรัฐบาลแจง “หญิงหน่อย” อย่าปิดหูปิดตา แนะเปิดใจรับฟังข้อมูลรัฐบาลบ้าง ชี้วิกฤตรัสเซีย-ยูเครนกระทบไทยวงจำกัดรัฐบาลเตรียมพร้อมรับมือทุกด้าน
วันจันทร์ที่ 28 กุมภาพันธ์ 2565
โฆษกรัฐบาลแจง “หญิงหน่อย” อย่าปิดหูปิดตา แนะเปิดใจรับฟังข้อมูลรัฐบาลบ้าง ชี้วิกฤตรัสเซีย-ยูเครนกระทบไทยวงจํากัดรัฐบาลเตรียมพร้อมรับมือทุกด้าน
โฆษกรัฐบาลแจง “หญิงหน่อย” อย่าปิดหูปิดตา แนะเปิดใจรับฟังข้อมูลรัฐบาลบ้าง ชี้วิกฤตรัสเซีย-ยูเครนกระทบไทยวงจํากัดรัฐบาลเตรียมพร้อมรับมือทุกด้าน
วันที่ 28 ก.พ. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงกรณีที่คุณหญิงสุดารัตน์ เกยุราพันธุ์ ประธานพรรคไทยสร้างไทย จี้รัฐบาลดูแลเศรษฐกิจไทยไม่ให้วิกฤตรัสเซีย-ยูเครนซ้ําเติม ว่า คุณหญิงสุดารัตน์ควรเปิดใจรับฟังบ้างว่าที่ผ่านมารัฐบาลสื่อสารอะไรกับพี่น้องประชาชน ซึ่งทํามาตั้งแต่เริ่มเกิดวิกฤตต่อเนื่องจนถึงปัจจุบัน ทั้งท่านนายกรัฐมนตรี รองนายกรัฐมนตรีฝ่ายเศรษฐกิจ และหน่วยงานที่เกี่ยวข้อง เพราะรัฐบาลทุกรัฐบาลทั่วโลกต้องให้ความสําคัญและติดตามสถานการณ์อย่างใกล้ชิด เว้นเสียแต่ว่าคุณหญิงสุดารัตน์ไม่มีความจริงใจ ปิดหูปิดตา ไม่รับฟัง หวังแต่จะสร้างกระแสและคะแนนนิยมเท่านั้น
นายธนกรกล่าวว่า ขณะนี้สถานการณ์วิกฤตรัสเซีย-ยูเครน ส่งผลกระทบต่อเศรษฐกิจไทยในวงจํากัด อย่างไรก็ตามรัฐบาลไม่ประมาทเตรียมมาตรการรองรับทุกมิติ โดยพลเอก ประยุทธ์ จันทร์โอชา นายกรัฐมนตรีและ รมว.กลาโหม และรัฐมนตรีเศรษฐกิจ ธปท. ตลอดจนหน่วยงานที่เกี่ยวข้องได้พูดคุยหารือและรายงานข้อมูลกันอยู่ตลอดเวลา เพื่อกําหนดแนวทางรับมือผลกระทบจากวิกฤตที่เกิดขึ้นทั้งในระยะสั้นและระยะยาว ไม่ว่าจะเป็นราคาพลังงาน ราคาสินค้าและค่าครองชีพ เงินเฟ้อ การส่งออก หรือตลาดการเงิน โดยเฉพาะราคาน้ํามันและก๊าซที่จะดูแลไม่ให้สูงเกินไป อยู่ในระดับที่เอื้อให้เศรษฐกิจฟื้นตัวและแข่งขันกับชาติอื่นได้ด้วย ส่วนด้านการค้าหากมีการคว่ําบาตรกันระหว่างคู่ขัดแย้งเรากําลังจับตาดูอยู่ ทั้งหมดนี้เราเน้นไปที่เรื่องเศรษฐกิจปากท้องและหากวิกฤตไม่ยืดเยื้อซึ่งมีแนวโน้มเป็นไปได้ รัฐบาลประเมินว่า GDP ของไทยปีนี้จะขยายตัว 3-4% ผ่านกิจกรรมสําคัญ เช่น เร่งผลักดัน EEC, ส่งเสริมสินทรัพย์ดิจิทัล, ส่งเสริม SMEs สตาร์ทอัพผ่านเวนเจอร์แคปปิตอล, พัฒนายานยนต์ไฟฟ้า ฯลฯ จึงขอให้พี่น้องประชาชนอย่าวิตกกังวลและเชื่อมั่นในการดําเนินงานของรัฐบาล
รัฐบาลไทย-ข่าวทำเนียบรัฐบาล-ชาวนาเฮ ! ครม. อนุมัติวงเงิน 76,080.95 ล้านบาท สำหรับโครงการประกันรายได้เกษตกรผู้ปลูกข้าว ปี 2564/65 เพิ่มเติม
วันอังคารที่ 30 พฤศจิกายน 2564
ชาวนาเฮ !  ครม. อนุมัติวงเงิน 76,080.95 ล้านบาท สําหรับโครงการประกันรายได้เกษตกรผู้ปลูกข้าว ปี 2564/65 เพิ่มเติม
ชาวนาเฮ !  ครม. อนุมัติวงเงิน 76,080.95 ล้านบาท สําหรับโครงการประกันรายได้เกษตกรผู้ปลูกข้าว ปี 2564/65 เพิ่มเติม
นายธนกร วังบุญคงชนะ โฆษกประจําสํานักนายกรัฐมนตรี เผยวันนี้ ที่ประชุมคณะรัฐมนตรีมีมติ อนุมัติวงเงินรวม 76,080.95 ล้านบาท ในโครงการประกันรายได้เกษตรกรผู้ปลูกข้าวปี 2564/65 เพิ่มเติม โดยแบ่งเป็นวงเงินจ่ายชดเชยให้เกษตรกรจํานวน 74,569.31 ล้านบาท และค่าใช้จ่าย ธ.ก.ส. จํานวน 1,511.64 ล้านบาท หลังจากมติคณะรัฐมนตรี เมื่อวันที่ 25 ตุลาคม ที่ได้อนุมัติกรอบวงเงินงบประมาณโครงการประกันรายได้เกษตรกรผู้ปลูกข้าวปี 2564/65 และมาตรการคู่ขนานโครงการประกันรายได้เกษตรกรผู้ปลูกข้าวปี 2564/65 วงเงินจ่ายขาดเบื้องต้นรวมทั้งสิ้น 18,000 ล้านบาท เพื่อให้เป็นตามมติ คณะกรรมการนโยบายและบริหารข้าวแห่งชาติ (นบข.) เมื่อวันที่ 23 สิงหาคม ที่เห็นชอบในหลักการโครงการประกันรายได้เกษตกรผู้ปลูกข้าว ปี 2564 /65 วงเงินจ่ายขาด 89,306.39 ล้านบาท มาตรการคู่ขนาน ฯ วงเงินจ่ายขาด 6,955.98 ล้านบาท และโครงการสนับสนุนค่าบริหารจัดการและพัฒนาคุณภาพผลผลิตเกษตกรผู้ปลูกข้าว ปีการผลิต 2564/65 วงเงินจ่ายขาด 54,972.72 ล้านบาท รวมวงเงินจ่ายขาดทั้งสิ้น 151,235.09 ล้านบาท
ทั้งนี้ การประชุมคณะรัฐมนตรีเมื่อวันที่ 9 พฤศจิกายน มีมติมอบหมายให้กระทรวงพาณิชย์ กระทรวงการคลัง สํานักงบประมาณและหน่วยงานที่เกี่ยวข้อง พิจารณาจัดหาแหล่งเงินเพื่อเป็นค่าใช้จ่ายตามโครงการประกันรายได้เพิ่มเติม ภายใต้กรอบวงเงินจํานวน 76,080.95 ล้านบาทโดยดําเนินการให้ถูกต้องเป็นไปตามพระราชบัญญัติวินัยการเงินการคลังของรัฐบาล 2561 ตลอดจนกฎหมายระเบียบและมติคณะรัฐมนตรีที่เกี่ยวข้อง
ปัจจุบันได้มีประกาศคณะกรรมการนโยบายการเงินการคลังของรัฐ เรื่องกําหนดอัตราชดเชยค่าใช้จ่ายหรือการสูญเสียรายได้ของหน่วยงานของรัฐในการดําเนินกิจกรรม มาตรการ หรือโครงการตามที่กําหนดไว้ในมาตรา 28 (ฉบับที่ 2) พ.ศ. 2564 ลงวันที่ 24 พฤศจิกายน 2564 ข้อ 2 กําหนดให้อัตรายอดคงค้างรวมทั้งหมดของภาระที่รัฐต้องรับชดใช้ค่าใช้จ่ายหรือการสูญเสียรายได้ในการดําเนินกิจกรรม มาตรการ หรือโครงการตามที่กําหนดไว้ในมาตรา 28 ต้องมียอดคงค้างทั้งหมดรวมกันไม่เกินร้อยละ 35 ของงบประมาณรายจ่ายประจําปี จากเดิมที่ไม่เกินร้อยละ 30
โฆษกประจําสํานักนายกรัฐมนตรียังกล่าวเพิ่มเติมว่า พลเอก ประยุทธ์ จันท์โอชา นายกรัฐมนตรีในฐานะ ประธานบอร์ด นบข. ต้องการเห็นพี่น้องเกษตรกรมีรายได้จากการจําหน่ายข้าวเปลือกในราคาที่เหมาะสม ป้องกันความเสี่ยงในการจําหน่ายผลผลิต และช่วยเกษตรกรในช่วงเศรษฐกิจชะลอตัวจากสถานการณ์ โควิด-19 ขณะนี้ เพื่อให้พี่น้องเกษตรกรสามารถดํารงชีวิตอยู่ได้ รวมทั้งสร้างความเชื่อมั่นให้เกษตรกรผู้ปลูกข้าวตามนโยบายของรัฐที่แถลงต่อรัฐสภาไว้
รัฐบาลไทย-ข่าวทำเนียบรัฐบาล-กรมท่าอากาศยาน เผยข้อมูลสรุปจำนวนผู้โดยสาร จำนวนเที่ยวบินพาณิชย์ และปริมาณการขนส่งสินค้าในช่วงเทศกาลปีใหม่ 2565
วันเสาร์ที่ 8 มกราคม 2565
กรมท่าอากาศยาน เผยข้อมูลสรุปจํานวนผู้โดยสาร จํานวนเที่ยวบินพาณิชย์ และปริมาณการขนส่งสินค้าในช่วงเทศกาลปีใหม่ 2565
ระหว่างวันที่ 31 ธันวาคม 2564 ถึง วันที่ 3 มกราคม 2565
ท่าอากาศยานในสังกัดกรมท่าอากาศยาน (ทย.) กระทรวงคมนาคม ที่มีจํานวนผู้โดยสารมากที่สุดอันดับหนึ่ง
ท่าอากาศยานอุดรธานี มีจํานวนผู้โดยสาร 16,507 คน อันดับสองท่าอากาศยานขอนแก่น 13,927 คน และอันดับสามท่าอากาศยานอุบลราชธานี 13,600 คน โดยจํานวนผู้โดยสารที่เดินทางผ่านท่าอากาศยานในสังกัดมีจํานวนรวมทั้งสิ้น 117,865 คน
สําหรับท่าอากาศยานที่มีจํานวนเที่ยวบินพาณิชย์มากสุด 3 อันดับ ได้แก่ ท่าอากาศยานนครศรีธรรมราช จํานวน 162 เที่ยวบิน ท่าอากาศยานอุดรธานี 124 เที่ยวบิน และท่าอากาศยานขอนแก่น 104 เที่ยวบิน โดยมีจํานวนเที่ยวบินพาณิชย์ที่ท่าอากาศยานในสังกัดมีจํานวนรวมทั้งสิ้น 1,010 เที่ยวบิน และท่าอากาศยานที่มีการขนส่งสินค้ามากที่สุด 3 อันดับ ได้แก่ ท่าอากาศยานสุราษฎร์ธานี จํานวน 3,981 กิโลกรัม ท่าอากาศยานอุบลราชธานี 2,381 กิโลกรัม และท่าอากาศยานนครศรีธรรมราช 2,371 กิโลกรัม โดยจํานวนการขนส่งสินค้าของท่าอากาศยานในสังกัดมีจํานวนรวมทั้งสิ้น 13,677 กิโลกรัมซึ่งเมื่อเปรียบเทียบการเดินทางในช่วงเทศกาลปีใหม่ 2564 ระหว่างวันที่ 31 ธันวาคม 2563 ถึงวันที่ 3 มกราคม 2564 โดยรวมพบว่าจํานวนผู้โดยสารในปี 2565 ลดลง 1.16% จํานวนเที่ยวบินในปี 2655 ลดลง 34.54% และปริมาณการขนส่งสินค้าในปี 2565 ลดลง 22.58%
ทั้งนี้ ทย. ได้ให้บริการโดยปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 ของกระทรวงสาธารณสุขอย่างเคร่งครัด ทั้งการตรวจวัดอุณหภูมิคัดกรองผู้โดยสารขาเข้า/ขาออก ผู้ใช้บริการท่าอากาศยาน
เจ้าหน้าที่ท่าอากาศยาน การจัดที่นั่งในอาคารที่พักผู้โดยสารแบบเว้นระยะห่าง การทําความสะอาดจุดสัมผัสต่าง ๆ ภายในท่าอากาศยาน และขอความร่วมมือผู้ใช้บริการทุกท่านสวมหน้ากากอนามัยตลอดระยะเวลาที่อยู่ภายในท่าอากาศยาน เพื่อความปลอดภัยและความมั่นใจของผู้ใช้บริการทุกท่านรวมถึงเร่งรัดการก่อสร้างต่าง ๆ เพื่ออํานวยความสะดวกให้มีพื้นที่รองรับผู้โดยสาร
รัฐบาลไทย-ข่าวทำเนียบรัฐบาล-ชี้แจงประเด็นข้อเรียกร้องแก้ไขปัญหาราคาน้ำมันแพง
วันจันทร์ที่ 18 ตุลาคม 2564
ชี้แจงประเด็นข้อเรียกร้องแก้ไขปัญหาราคาน้ํามันแพง
ปัญหาราคาขายปลีกน้ํามันดีเซลปรับตัวสูงขึ้นเป็นผลมาจากราคาน้ํามันดิบในตลาดโลกที่ปรับตัวสูงขึ้นอย่างต่อเนื่องจนปัจจุบันอยู่ที่ 83.53 เหรียญสหรัฐต่อบาร์เรล ซึ่งเป็นผลมาจากการฟื้นตัวของเศรษฐกิจโลกจาก COVID-19
คําชี้แจง: ปัญหาราคาขายปลีกน้ํามันดีเซลปรับตัวสูงขึ้นเป็นผลมาจากราคาน้ํามันดิบในตลาดโลกที่ปรับตัวสูงขึ้นอย่างต่อเนื่องจนปัจจุบันอยู่ที่ 83.53 เหรียญสหรัฐต่อบาร์เรล ซึ่งเป็นผลมาจากการฟื้นตัวของเศรษฐกิจโลกจาก COVID-19 ประกอบกับความต้องการใช้น้ํามันที่เพิ่มสูงขึ้นเมื่อเข้าสู่ฤดูหนาวซึ่งทําให้ราคาน้ํามันดิบในตลาดโลกปรับตัวสูงขึ้น ด้วยข้อเท็จจริงดังกล่าวส่งผลให้ราคาขายปลีกน้ํามันดีเซลในประเทศวันที่ 18 ตุลาคม 2564 อยู่ที่ประมาณ 28 บาทต่อลิตร ซึ่งปรับตัวสูงขึ้นประมาณร้อยละ 16 เมื่อเทียบกับช่วงต้นปี (มกราคม 2564) อย่างไรก็ดี เมื่อเปรียบเทียบราคาขายปลีกน้ํามันดีเซลของไทยกับประเทศอื่น ๆ ในภูมิภาคเดียวกันแล้วพบว่า ราคาขายปลีกน้ํามันดีเซลของไทยอยู่ระดับใกล้เคียงกับประเทศอื่น ๆ (สิงคโปร์ ลิตรละ 53 บาท สปป. ลาว ลิตรละ 31.50 บาท กัมพูชา ลิตรละ 30.24 บาท ฟิลิปปินส์ ลิตรละ 28.69 บาท เมียนมา ลิตรละ 26.95 บาท และมาเลเซีย (ผู้ส่งออกน้ํามัน) ลิตรละ 17.42 บาท)
เพื่อแก้ไขปัญหาข้างต้น รัฐบาลจึงได้ดําเนินนโยบายเพื่อรักษาระดับราคาขายปลีกน้ํามันดีเซล ผ่านกองทุนน้ํามันเชื้อเพลิง ซึ่งเป็นกลไกหลักในการรักษาระดับราคาขายปลีกน้ํามันเชื้อเพลิงและมีสภาพคล่องพร้อมดําเนินการ โดยได้มีการอุดหนุนราคาขายปลีกน้ํามันดีเซลที่ 1.99 – 4.16 บาทต่อลิตร รวมทั้งได้มีการบริหารจัดการให้มีการปรับลดค่าการตลาดลงด้วย กล่าวคือ การใช้กลไกดังกล่าวมีความพร้อมและเพียงพอต่อการรักษาระดับราคาขายปลีกน้ํามันดีเซลภายใต้บริบทปัจจุบันได้
ในส่วนประเด็นการปรับลดภาษีสรรพสามิตเพื่อแก้ไขปัญหาดังกล่าวนั้น อาจยังไม่ใช่ช่วงเวลาที่จะใช้กลไกดังกล่าวในขณะนี้ เนื่องจากการจัดเก็บของภาษีสรรพสามิตน้ํามันเชื้อเพลิงไม่ได้มีวัตถุประสงค์เพื่อรักษาระดับราคาพลังงาน แต่มีวัตถุประสงค์ด้านสิ่งแวดล้อมเป็นหลัก อย่างไรก็ดี ในอดีตมีการปรับลดอัตราภาษีสรรพสามิตน้ํามันดีเซลเพื่อบรรเทาภาระของประชาชน เนื่องจากในขณะนั้นราคาน้ํามันดิบในตลาดโลกอยู่ในระดับที่สูง ดังนั้น หากราคาน้ํามันดิบในตลาดโลกมีการปรับตัวสูงขึ้น รัฐบาลอาจพิจารณามาตรการภาษีสรรพสามิตเพื่อบรรเทาภาระของประชาชนต่อไป
ที่มา : สํานักงานเศรษฐกิจการคลัง (สศค.) กระทรวงการคลัง